Valentina Kita

Valentina (Xhezo) Kita (Elbasan, 26 janar 1960) aktore e teatrit dhe filmit shqiptar. Kreu studimet në Institutin e Lartë të Arteve për aktore. Përveç roleve televizive dhe kinematografike, ka luajtur një sërë rolesh teatrale në Teatrin "Skampa" dhe në Teatrin Kombëtar. Ka interpretuar rreth 50 role, nga të cilat veçohen: Aleksandra tek "Nepërka", Ana tek "Engjëjt e skëterrës", Ana te "Vdekja", Aspasia tek "I pangopuri", Theothoria te "Pushteti i grave", Zana te "Kyci i artë", Jona te "Turneu". Gjithashtu ka punuar si regjisore në programacione të ndryshme të Radio Televizionit Shqiptar. 

 Karriera profesionale 
Ka luajtur në shtatë filma artistikë, ku dy ishin role kryesore, si dhe në disa telekomedi. Aktrimin e ka filluar me një rol të vogël në filmin "Nata e parë e lirisë" (1984). Roli i saj më i spikatur ka qënë ai i Xhulit në telenovelën Njerëz dhe Fate, në të cilin interpretonte bashkëshorten e një biznesmeni të korruptuar. Në këtë telenovelë ajo luante në krah të bashkëshortit të saj, aktorit Piro Kita, i cili interpretonte rolin e të dashurit të saj. 

 Filmografia 

 Nata e Parë e Lirisë - shoqja e Petritit, (1984) – film
 Vendimi - Klotilda, () – film
 Kronikë e atyre viteve, () – film televiziv
 Pranvera s'erdhi vetëm - (shoqja e dhomës), (1988) – film
 Ngjyrat e Moshës - Meri Kola, (1990) – film
 Hajdutët - Xhuli, (1995) – telekomedi
 Njerëz dhe Fate - Xhuli, (2002-2003) – telenovele
 Tifozët - Xhevo, (2004) – telekomedi
 Gjoleka, Djali i Abazit -  Komshia e inatosur, (2006) – film
 Ballkan Pazar - Angjeliqi, (2011) – film

 Teatër 

 Kyçi i Artë - Zana, (1985)
 Pushteti i Grave - Theodhoria, (1985)
 Turneu - Jona, (1987)
 Sa Shumë Gjethe të Thata Atë Vjeshtë - Meli, (1989)
 Nepërka - Aleksandra, (1989)
 Qytetrrethimi - Suzi, (1998)
 Darka e të Marrëve - (1999)
 Pastiçeri e Merituar “Bellavista” - (2000)
 Profesioni Më i Vjetër - Lilian, (2001)
 Engjëjt e Skëterrës - Klara
 I Pangopuri - Aspasia
 Vdekja - Ana

 Referime 

Kategoria:Aktore shqiptare